אולימפיאדת סידני (2000)

אולימפיאדת סידני (2000) (כונתה גם "משחקי המילניום") היא האולימפיאדה ה-27 בעת החדשה. היא נמשכה 16 ימים, מ-15 בספטמבר עד 1 באוקטובר 2000. הייתה זו האולימפיאדה השנייה בחצי הכדור הדרומי ובאוסטרליה, כאשר קדמו להם המשחקים האולימפיים במלבורן. טורניר הכדורגל של האולימפיאדה התחיל לפני טקס הפתיחה.

מיכאל קולגנוב שייצג את ישראל בחתירה בקיאק (גברים) זכה במדליית ארד במקצה ל-500 מטר יחידים והיה לישראלי היחיד שזכה במדליה באולימפיאדה זו.

המכרז האולימפי
סידני זכתה בזכות לארח את המשחקים האולימפיים בישיבת הוועד האולימפי הבינלאומי שנערכה ב 23 בספטמבר 1993. סידני זכתה במכרז כשהיא מועדפת על בייג'ינג, ברלין, איסטנבול ומנצ'סטר. כמקובל, המכרז הותיר לסידני 7 שנים להמשיך בהכנות למשחקים.

אתרים
עבור המשחקים הוקם בסידני פארק אולימפי ענק, ובו קומפלקס גדול למגורי הספורטאים, המאמנים והשופטים. בפארק האולימפי עצמו נבנה אצטדיון אוסטרליה, בו נערכו טקסי הפתיחה והסיום, תחרויות האתלטיקה הקלה וגמר טורניר הכדורגל. בקרבת האצטדיון הוקמה הבריכה ובה נערכו תחרויות השחייה, קפיצה למים, שחייה צורנית וכדורמים. באולמות הקרובים שהוקמו סביב נערכו מרבית התחרויות הנוספות. בפארק האולימפי עצמו נמצאים גם המטווח (לתחרויות הקשתות) ומגרשי הטניס.

מספר אתרים ומתקנים אחרים בעיר, מחוץ לפארק האולימפי, שימשו למספר תחרויות: תחרויות כדורעף החופים נערכו בבונדי ביץ'. תחרויות אופני המסלול נערכו בוולודרום גריי דאנק שבפרבר בנקסטאון. מרכז הכנסים של סידני שימש לתחרויות הסייף, ההיאבקות, האגרוף והג'ודו.

מרוץ אופני הכביש ומרוץ המרתון נערכו ברחובות העיר. עבור מרוץ המרתון סומן בעיר קו כחול, ששרידים ממנו ניתן עדיין לראות, על גבי הכביש במסלול המיועד.

מחוץ לסידני עצמה נערכו רק משחקי המוקדמות של טורניר הכדורגל.

הפארק האולימפי
 אצטדיון אוסטרליה - הוא אצטדיון המארח משחקי קריקט, רוגבי כדורגל ועוד. באולימפיאדת סידני אירח את תחרויות האתלטיקה והכדורגל. עד אז הכיל 110,000 מקומות. לאחר המשחקים בוטלו מסלולי האתלטיקה וכיום מכיל 83,500.
 סידני סופרדום - הוא אולם ספורט ובו משחקת סידני קינגס. באולימפיאדת סידני (2000) אירח את תחרויות ההתעמלות מכשירים והכדורסל. הכיל אז 21,000 מקומות ישיבה, וכיום מכיל 18,000 מקומות ו-21,000 באירועים.
 אצטדיון שווגרד סידני - אצטדיון קריקט מכיל 24,000 מקומות. אירח את תחרויות הבייסבול והקרב חמש מודרני.
 מרכז ההוקי של סידני - אצטדיון הוקי שדה מכיל 8,000 מקומות. אירח את תחרויות ההוקי שדה.
 מרכז הטניס של סידני - מרכז טניס אם תפוסה של 10,000 מקומות. אירח את תחרויות הטניס.
 מרכז הספורט מים סידני - בריכת שחייה שחולקה לשני חלקים וכל חלק הכיל 10,000 מקומות. החלק השני נהפך לבריכה ציבורית.
 סטייט ספורט סנטר - אולם ספורט נפתח ב-1984 בעבר שיחקה בו סידני קינגס אירח את תחרויות הטניס שולחן והטאקוונדו מכיל 5,000 מקומות.
 The Dome and Exhibition Complex - הוא מרכז תערוכות שאירח את תחרויות הכדורסל, כדוריד, התעמלות אומנותית, כדורעף, בדמינטון וקרב חמש מודרני. לאחר המשחקים נהפך לאולם אירועים.

סידני
מרכז הכנסים של סידני: איגרוף, סייף, ג'ודו, הרמת משקולות, היאבקות
 מרכז בידור סידני: כדורעף (סופי מקורה)
 ולודרום גריי דאנק: רכיבה על אופניים (מסלול)
 מרכז קליעה הבינלאומי של סידני: יריות
 מרכז רכיבה על סוסים הבינלאומי של סידני: רכיבה על סוסים
 מרכז רגאטה הבינלאומי של סידני: חתירה, שיט בקאנו (ספרינט)
 המרכז האולימפי בלטוקום: בייסבול, סופטבול
 מערב סידני: רכיבה על אופניים (אופני הרים)
 מרכז הספורט מים : כדורמים
 Whitewater Penrith: שיט בקאנו (סלאלום)
 בונדיי ביץ': כדורעף (חוף)
 אצטדיון כדורגל סידני: כדורגל
 מאגר שור שיט אולימפי: שיט
 Centennial Parklands: רכיבה על אופניים (כביש)
 צפון סידני: אתלטיקה (תחילת מרתון)
 בית האופרה של סידני: טריאתלון

טקס הפתיחה
המשחקים נפתחו בטקס חגיגי, כנהוג. מספר שיא של 199 מדינות השתתפו במשחקים, מתוכן מספר שיא של 80 מדינות זכו לפחות במדליה אחת. משלחות קוריאה הצפונית וקוריאה הדרומית צעדו יחדיו תחת דגל האיחוד אך התחרו בנפרד. מזרח טימור שלחה ארבעה ספורטאים שהתחרו תחת הדגל האולימפי.

הדגל האולימפי נישא באצטדיון על ידי שמונה אלופים אולימפיים אוסטרלים.

הלפיד האולימפי הובא לאצטדיון על ידי האתלט הרב אליוט, ונישא סביב האצטדיון על ידי שש ספורטאיות אוסטרליות מהגדולות בהיסטוריה, לציון 100 שנים להשתתפות נשים במשחקים האולימפיים: האתלטית בטי קת'ברט (בכיסא גלגלים), מלווה על ידי האתלטית רלין בויל, השחיינית דון פרייזר, האתלטית שירלי סטריקלנד, השחיינית שיין גולד והאתלטית דבי פלינטוף קינג. הלפיד נמסר לקתי פרימן שהדליקה את האש האולימפית. פרימן היא אצנית אוסטרלית אבוריג'ינית, באותה העת הייתה אלופת עולם ומועמדת עיקרית למדליית זהב בריצת 400 מטר שבסופו של דבר זכתה במדליית הזהב במשחקים אלו.

אירועים בולטים

אתלטיקה

אתלטיות
 מריון ג'ונס (), זכתה ב-5 מדליות מהן 3 מדליות זהב ושתי מדליות ארד. היא זכתה במדליות זהב בריצות ל-100 מטר ול-200 מטר. בשנת 2007 היא החזירה את המדליות לאחר שהודתה שהשתמשה בסמים אסורים.
 פולין דייוויס-תומפסון (), זכתה בשתי מדליות זהב (שליחות 4x100 מטר) והשנייה לאחר שלילת מדליית הזהב מג'ונס (ריצת 200 מטר).
 גבריאלה סאבו (), שזכתה בשתי מדליות, זהב (ריצת 5000 מטר) וארד (ריצת 1500 מטר).
 דררטו טולו (), זכתה פעם נוספת במדליית זהב, 8 שנים לאחר זכייתה הראשונה בריצת 10000 מטר.
 הייקה דרקסלר (), זכתה פעם נוספת במדליית זהב, 8 שנים לאחר זכייתה הראשונה בקפיצה לרוחק.

אתלטים
 מוריס גרין (), זכה בשתי מדליות זהב, בריצה היוקרתית ל-100 מטר ובריצת שליחים 4x100 מטר.
 רוברט קוז'ניובסקי (), זכה בשתי מדליות זהב, בתחרות הליכה ל-20 ק"מ ובתחרות הליכה ל-50 ק"מ ובכך היה לאתלט הראשון בהיסטוריה שזוכה בשתי תחרויות אלו בכלל ובאולימפיאדה אחת בפרט.
 יאן ז'לזני (), זכה בפעם השלישית ברציפות בהטלת כידון
 מייקל ג'ונסון (), הגן על תוארו בריצת 400 מטר וזכה אף הוא בשתי מדליות זהב, אך אחת מהן (שליחים 4x400 מטר) נשללה ממנו משום שפטיגרו השתמש באימרוץ.
 היילה גבריסלאסי (), הגן על תוארו בריצת 10000 מטר.

הוקי שדה

התעמלות

מתעמלות
נבחרת הנשים של רומניה () זכתה במדליית זהב הקבוצתית לפני נבחרת רוסיה () ונבחרת ארצות הברית ().
 סימונה אמנאר (), זכתה ב-3 מדליות, מהן 2 מדליות זהב ו-1 ארד. מדליות זהב בתחרות הקרב רב אישי ובתחרות הקבוצתית ומדליית ארד בתרגיל קרקע.
 ילנה זמולודצ'יקובה (), זכתה ב-3 מדליות, מהן 2 זהב ו-1 כסף. שתי מדליות זהב, בתרגיל שולחן הקפיצות ובתרגיל הקרקע ומדליית כסף בתחרות הקבוצתית.
 סבטלאנה חורקינה (), זכתה ב-3 מדליות, מדליית זהב בתרגיל מקבילים מדורגים ושתי מדליות כסף בתחרות הקבוצתית ובתרגיל קרקע.
 ליו שואן (), זכתה במדליית זהב בתרגיל קורה ומדליית ארד בתחרות הקרב רב אישי.

מתעמלים
נבחרת הגברים של סין () זכתה במדליית זהב הקבוצתית לפני נבחרת אוקראינה () ונבחרת רוסיה ().
 אלכסיי נמוב (), זכה ב-6 מדליות, מהן 2 מדליות זהב בתרגיל המתח ובתחרות הקרב רב אישי, מדליית כסף בתרגיל הקרקע ו-3 מדליות ארד בתחרות הקבוצתית, בתרגיל הסוס סמוכות ובתרגיל המקבילים.
 לי שיאופנג (), זכה ב-2 מדליות זהב, בתרגיל מקבילים ובתחרות הקבוצתית.

טניס

טניסאיות
 ונוס ויליאמס (), זכתה בטורניר היחידות
 האחיות ונוס וסרינה ויליאמס (), זכו בטורניר הזוגות

טניסאים
 יבגני קפלניקוב (), זכה בטורניר היחידים
 סבסטיאן לארו ודניאל נסטור (), זכו בטורניר הזוגות

כדורגל

נשים
נורווגיה זכתה במדליית הזהב בכדורגל לנשים לאחר ניצחון במשחק הגמר על ארצות הברית 2–3. במדליית ארד זכתה גרמניה שגברה על ברזיל 0-2.

גברים
קמרון זכתה במדליית הזהב בכדורגל לגברים לאחר ניצחון במשחק הגמר על ספרד 3-5 בפנדלים. המשחק הסתיים בתוצאה של 2-2. במדליית ארד זכתה צ'ילה שגברה על ארצות הברית 0–2.

כדוריד

כדורמים

כדורסל

נשים
ארצות הברית זכתה במדליית הזהב בכדורסל לנשים לאחר ניצחון במשחק הגמר על אוסטרליה 54–76. במדליית ארד זכתה ברזיל שגברה על קוריאה הדרומית 73-84.

גברים
ארצות הברית זכתה במדליית הזהב בכדורסל לגברים לאחר ניצחון במשחק הגמר על צרפת 75-85. במדליית ארד זכתה ליטא שגברה על אוסטרליה 71-89.

כדורעף

כדורעף חופים

נשים
:  - נטלי קוק וקרי פוטהרסט
:  - שלדה בדה ואדריאנה בכר
:  - אדריאנה סמואל וסנדרה פירס

גברים
:  - דיין בלנטון וארקי פונוימונה
:  - זה מרקו דה מלו וריקרדו סנטוס
:  - אקסל הגר וירג האמן

סיף
 הסייפת ולנטינה וצאלי מאיטליה זכתה בשתי מדליות זהב בתחרות רומח אישי ובתחרות רומח קבוצתי.
 הסייפת ג'ובנה טריליני מאיטליה זכתה בשתי מדליות, מדליית זהב בתחרות רומח קבוצתי ומדליית ארד בתחרות רומח אישי.

שחייה

שחייניות
 דארה טורס (), זכתה ב-5 מדליות, מהן 2 זהב במשחי השליחות תוך כדי שבירת שיאי העולם ו-3 מדליות ארד במשחים האישיים.
 אינגה דה ברוין (), זכתה ב-4 מדליות, מהן 3 מדליות זהב אישיות במשחים ל-50 ול-100 מטר חופשי ובמשחה ל-100 מטר פרפר בשיא עולם חדש. נוסף לכך היא זכתה במדליית כסף במשחה שליחות4x100 מטר מעורב.
 יאנה קלוצ'קובה (), זכתה ב-3 מדליות, מהן 2 מדליות זהב במשחים ל-200 ול-400 מטר מעורב אישי ובשיא עולם חדש אחד ומדליית כסף במשחה ל-800 מטר חופשי.
 ברוק בנט (), זכתה בשתי מדליות זהב במשחים ל-400 ול-800 מטר חופשי.
 דיאנה מוקאנו (), זכתה בשתי מדליות זהב במשחים ל-100 ול-200 מטר גב.
 סוזי אוניל (), זכתה ב-4 מדליות, מהן מדליית זהב אחת במשחה ל-200 מטר חופשי ו-3 מדליות כסף.

שחיינים
 איאן ת'ורפ (), זכה ב-5 מדליות, מהן 3 מדליות זהב, במשחה ל-400 מטר חופשי בשיא עולם ובשני משחי שליחים חופשי.
 פיטר ואן דן הוחנבאנד (), זכה ב-4 מדליות, מהן 2 מדליות זהב אישיות, במשחה היוקרתי ל-100 מטר חופשי ובמשחה ל-200 מטר חופשי בשיא עולם חדש וכן ב-2 מדליות ארד.
 גארי הול ג'וניור (), זכה ב-4 מדליות, מהן 2 מדליות זהב במשחה ל-50 מטר חופשי במשחה שליחים 4x100 מטר מעורב בשיא עולם חדש.
 לני קרייזלברג (), זכה ב-3 מדליות זהב, במשחים ל-100, ל-200 מטר גב ובמשחה שליחים 4x100 מטר מעורב בשיא עולם חדש.
 מייקל קלים (), זכה ב-4 מדליות מהן, 2 מדליות זהב במשחי השליחים חופשי ו-2 מדליות כסף
 דומניקו פיורבנטי (), זכה ב-2 מדליות זהב במשחים ל-100 ול-200 מטר חזה ובכך היה לשחיין האיטלקי הראשון שזכה במדליית זהב אולימפית בשחייה.
 מאסימיליאנו רוסולינו (), זכה ב-3 מדליות, אחת מכל סוג. מדליית זהב במשחה ל-200 מטר מעורב אישי.

הסמליל, הקמעות והמדליות

הסמליל שנבחר עבור המשחקים מורכב מאצן הבנוי מבומרנגים ומציור חופשי של בית האופרה של סידני. לאולימפיאדה עוצבו שלושה קמעות:
 סיד, שנקרא על שם סידני, והוא ברווזן.
 מילי, על שם המילניום, והיא קיפודן נמלים אוסטרלי.
 אולי, על שם אולימפיאדה, והוא קוקברה.

מדליות הארד הוכנו ממטבעות הסנט של הדולר האוסטרלי שהוצאו מהמחזור בשנת 1992.

מדליות

עשר המדינות המובילות במספר המדליות:

המשלחת הישראלית

משלחת ישראל לאולימפיאדת סידני כללה 40 ספורטאים שהתחרו ב-9 ענפי ספורט. החותר מיכאל קולגנוב זכה במדליית ארד.

ראו גם
 אולימפיאדת הנכים סידני (2000)
 יהודים באולימפיאדת סידני
 משתתפים עצמאיים במשחקים האולימפיים

קישורים חיצוניים

 
 אתר הוועד האולימפי
 הדו"ח הרשמי
 

2000
אוסטרליה: היסטוריה
סידני
2000 בספורט
סידני: ספורט
2000 באוסטרליה